钦定古今图书集成/明伦汇编/氏族典/第449卷 > 《送沈居士还太原》唐·释皎然
## 钦定古今图书集成/明伦汇编/氏族典/第449卷 > 《送沈居士还太原》唐·释皎然

辞乡因世难。家族盛南朝。名重《郊居》赋。才高《独酌谣》。
浪花飘一叶。峰色向三条。高逸虽成性。弓旌肯忘招

西吴枝乘，吴兴沈为右族，虽蔓衍不亿，然皆禘休文
氏矣。孟贞曜为武康人，邑中无孟姓者，仅一“孟郊井”
云，“土人不甚谙也。”人之幸不幸如此。

《日知录》：“沈氏《宋书》沈约自序：‘昔少皞金天氏有裔子
曰昧，为元冥师，生允格、台骀、台骀能业其官，宣汾洮，
障大泽，以处太原。帝颛顼嘉之，封诸汾川。其后四国：
沈、姒、蓐、黄。沈子国，今汝南平舆沈亭是也’。”〈汝南去汾州甚远〉
《春秋》之时，列于盟会。《定公四年》，“诸侯会召陵伐楚，沈
子不会。晋使蔡伐沈，灭之，以子嘉归。”按：沈、姒、蓐、黄四
国皆在汾水之上，为晋所灭。〈左氏昭公元年传曰今晋主汾而灭之矣〉黄
非江人，“黄人”之“黄”，则沈亦非沈子嘉之沈休文乃并
列而合之为一，误也。《唐宰相世系表》曰：“沈氏出自姬
姓，周文王第十子聃叔季，食采于沈，汝南平舆沈亭
即其地也。”此为得之。

郑樵《通志》。